Σαμπρί Λαμουσί

Ο Σαμπρί Λαμουσί (γαλλικά: Sabri Lamouchi, , , γενν. στις 9 Νοεμβρίου 1971) είναι Γάλλος πρώην επαγγελματίας ποδοσφαιριστής, ο οποίος αγωνιζόταν ως μέσος και νυν προπονητής ποδοσφαίρου. Ήταν προπονητής της καταριανής ομάδας αλ-Ντουχαΐλ την σεζόν 2020-21.

 Πληροφορίες 
Ο Λαμουσί γεννήθηκε στη Λυών της Γαλλίας και είναι τυνησιακής καταγωγής. 

 Σταδιοδρομία ως ποδοσφαιριστής 

 Σε συλλόγους 
Ο Λαμουσί ξεκίνησε την επαγγελματική του σταδιοδρομία με την Αλές και στη συνέχεια μετακόμισε στην Οσέρ, όπου αγωνίστηκε για τέσσερα χρόνια. Στη συνέχεια εντάχθηκε στη Μονακό, την οποία βοήθησε στην κατάκτηση του τίτλου της Λιγκ 1 το 2000, προτού μετακινηθεί στην Πάρμα. Αργότερα μετακόμισε στην Ίντερ. 

Ο Λαμουσί αγωνίστηκε με δανεισμό στην Τζένοα, πριν πάρει μεταγραφή στη Μαρσέιγ τον επόμενο χρόνο. 

Το 2006, ο Λαμουσί μετακόμισε στην Αλ Ραγιάν του Πρωταθλήματος Κατάρ, όπου σημείωσε ένα θεαματικό γκολ στον πρώτο του αγώνα. Την επόμενη σεζόν, έγινε μέλος της Ουμ Σαλάλ.     

Τον Ιανουάριο του 2009, ο Λαμουσί εντάχθηκε στην Αλ Χαραϊτιγιάτ. 

 Εθνική ομάδα 
Ο Λαμουσί είχε 12 συμμετοχές και σημείωσε ένα γκολ για την Εθνική Γαλλίας. Έκανε το ντεμπούτο του το 1996 και ήταν μέλος της ομάδας στο Ευρωπαϊκό Πρωτάθλημα του 1996 την ίδια χρονιά. Ήταν στην προκαταρκτική 28μελή ομάδας της Γαλλίας για το Παγκόσμιο Κύπελλο του 1998. Ωστόσο, ήταν ένας από τους έξι παίκτες που κόπηκε από τον προπονητή Εμέ Ζακέ λίγο πριν ξεκινήσει η διοργάνωση. Η Γαλλία κέρδισε το κύπελλο. 

 Σταδιοδρομία ως προπονητής 
Τον Μάιο του 2012, έγινε προπονητής της Εθνικής Ακτής Ελεφαντοστού, η πρώτη του προπονητική δουλειά. Οι «Ελέφαντες» προκρίθηκαν στο Παγκόσμιο Κύπελλο του 2014, όπου ήταν στην 23η θέση της παγκόσμιας κατάταξης εκείνη τη στιγμή - την υψηλότερη κατάταξη αφρικανικής χώρας - και ξεκίνησαν την φάση ομίλων με νίκη με 2-1 επί της Ιαπωνίας. Ακολούθησε μια ήττα με 2-1 εναντίον τπου φαβορί του ομίλου, Κολομβίας. Στον τελευταίο του αγώνα ως προπονητής της Ακτής Ελεφαντοστού, η ομάδα έχασε με 2-1 εναντίον της Ελλάδας και αποκλείστηκε από το Παγκόσμιο Κύπελλο. Η ομάδα αποτελούνταν από αστέρια όπως, οι Γιαγιά Τουρέ, Ζερβινιό, Γουιλφρίντ Μπονί και Ντιντιέ Ντρογκμπά. Ο Λαμουσί παραιτήθηκε από τη θέση μετά τον αποκλεισμό της ομάδας από τη διοργάνωση. 

Από το 2014 έως το 2017, ήταν ο προπονητής της Ελ Ζαΐς από το Κατάρ. 

Στις 8 Νοεμβρίου 2017, ο Λαμουσί έγινε ο προπονητής της γαλλικής Ρενναί. Οδήγησε την ομάδα στην 5η θέση του πρωταθλήματος και την έξοδο στο Γιουρόπα Λιγκ. Στις 3 Δεκεμβρίου 2018, μετά από μια σειρά κακών αποτελεσμάτων, απολύθηκε από την ομάδα. 

Στις 28 Ιουνίου 2019, μετά την αποχώρηση του Μάρτιν Ο'Νιλ, ανακοινώθηκε η πρόσληψη του Λαμουσί ως προπονητή της Νότιγχαμ Φόρεστ για τη σεζόν 2019-20. Απόλαυσε ένα δυνατό ξεκίνημα της σεζόν και κέρδισε το βραβείο «Προπονητής του Μήνα» για το Σεπτέμβριο του 2019. Στις 19 Ιουνίου 2020, η Νότιγχαμ Φόρεστ ανακοίνωσε ότι ο Λαμουσί είχε υπογράψει επέκταση συμβολαίου. Η Φόρεστ ήταν στις θέσεις πλέι-οφ για σχεδόν ολόκληρη τη σεζόν, αλλά τερμάτισε 7η στην τελευταία αγωνιστική της σεζόν, αφού ηττήθηκε εντός έδρας με 1-4 από τη Στόουκ Σίτι. Ο Λαμουσί είχε καθοδηγήσει τη Φόρεστ στην υψηλότερη θέση της στο πρωτάθλημα από τη σεζόν 2010-11 και έγινε επίσης ο πρώτος προπονητής της ομάδας που ολοκλήρωσε μια πλήρη σεζόν πάνω από εννέα χρόνια. 

 Διακρίσεις 

 Ως παίχτης 
Οσέρ 

 Λιγκ 1: 1995–96 
 Κύπελλο Γαλλίας: 1995–96 

Μονακό 

 Λιγκ 1: 1999-2000 

Πάρμα 

 Κύπελλο Ιταλίας: 2001–02 

Μαρσέιγ 

 Κύπελλο Ιντερτότο: 2005 

 Ως προπονητής 
Ελ Τζαίς 

 Κύπελλο Κατάρ: 2016 

Ατομικές 

 Προπονητής του Μήνα της Τσάμπιονσιπ: Σεπτέμβριος 2019, Ιανουάριος 2020 

 Παραπομπές 

 Εξωτερικοί σύνδεσμοι 

 Προπονητικό προφίλ στο Transfermarkt.com

Κατηγορία:Γάλλοι ποδοσφαιριστές
Κατηγορία:Γάλλοι τυνησιακής καταγωγής
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Ολιμπίκ Αλές
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές ΑΖ Οσέρ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Πάρμα ΦΚ
Κατηγορία:Ποδοσφαιριστές Σέριε Α
Κατηγορία:Γάλλοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Ίντερ
Κατηγορία:Ποδοσφαιριστές Τζένοα
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Αλ Ραγιάν ΣΚ
Κατηγορία:Ποδοσφαιριστές Πρωταθλήματος Κατάρ
Κατηγορία:Ποδοσφαιριστές Ουμ Σαλάλ Σπορτ Κλαμπ
Κατηγορία:Ποδοσφαιριστές Αλ Χαραϊτιγιάτ ΣΚ
Κατηγορία:Γάλλοι προπονητές ποδοσφαίρου
Κατηγορία:Προπονητές ποδοσφαίρου Εθνικής Ακτής Ελεφαντοστού
Κατηγορία:Προπονητές ποδοσφαίρου Παγκοσμίου Κυπέλλου 2014
Κατηγορία:Προπονητές ποδοσφαίρου Ελ Ζαΐς ΣΚ
Κατηγορία:Προπονητές ποδοσφαίρου Σταντ Ρενναί
Κατηγορία:Προπονητές ποδοσφαίρου Λιγκ 1
Κατηγορία:Προπονητές ποδοσφαίρου Νότιγχαμ Φόρεστ